title: 2013/1/ES: Padomes Lēmums ( 2012. gada 20. novembris ) par to, lai noslēgtu Protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, par rūpniecības izstrādājumu atbilstības novērtēšanu un atzīšanu ( CAA )

text:
               4.1.2013

               LV

               Eiropas Savienības Oficiālais Vēstnesis

               L 1/1

      PADOMES LĒMUMS

   (2012. gada 20. novembris)
   par to, lai noslēgtu Protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, par rūpniecības izstrādājumu atbilstības novērtēšanu un atzīšanu (CAA)
   (2013/1/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 6. punkta a) apakšpunkta v) punktu un 218. panta 7. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses (1) (“Asociācijas nolīgums”), stājās spēkā 1995. gada 20. novembrī.

               (2)

               Asociācijas nolīguma 47. pantā paredzēts, ka vajadzības gadījumā tiek noslēgti līgumi par savstarpēju atzīšanu atbilstības novērtēšanā, un Asociācijas nolīguma 55. pantā paredzēts darīt visu iespējamo, lai tuvinātu pušu tiesību aktus šā nolīguma īstenošanas veicināšanai.

               (3)

               Asociācijas nolīguma protokolu par rūpniecības izstrādājumu atbilstības novērtēšanu un atzīšanu (CAA) (“protokols”) parakstīja Savienības vārdā 2010. gada 6. maijā.

               (4)

               Protokols būtu jāapstiprina.

               (5)

               Komisija ir atbildīga par to, lai saistībā ar protokolu tiktu nodrošināta Savienības ārējā pārstāvība, tostarp informēšanas un paziņošanas darbības, kā arī par atbilžu nosūtīšanu uz pieprasījumiem saskaņā ar pielikumiem. Protokolu īstenos, pamatojoties uz attiecīgiem Savienības tiesību aktiem par akreditāciju, tirgus uzraudzību un produktu tirdzniecību.

               (6)

               Komisija jāpilnvaro veikt tehniskus grozījumus minētajā protokolā,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Protokols Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, par rūpniecības izstrādājumu atbilstības novērtēšanu un atzīšanu (CAA).
   Protokola teksts ir pievienots šim lēmumam.
   2. pants
   Padomes priekšsēdētājs Savienības vārdā nosūta protokola 16. pantā paredzēto diplomātisko paziņojumu.
   3. pants
   Komisija, apspriedusies ar īpašo komiteju, ko Padome iecēlusi saskaņā ar Līguma 218. panta 4. punktu, ir pilnvarota apstiprināt grozījumus atbilstīgi protokola 7., 13. un 15. pantam.
   4. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2012. gada 20. novembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 147, 21.6.2000., 3. lpp.

         PROTOKOLS

      Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, par rūpniecības izstrādājumu atbilstības novērtēšanu un atzīšanu (CAA)
      EIROPAS SAVIENĪBA,
      turpmāk “ES”,
      un
      IZRAĒLAS VALSTS,
      turpmāk “Izraēla”,
      turpmāk abas kopā “Puses”,
      TĀ KĀ Izraēla ir Puse Eiropas un Vidusjūras reģiona valstu nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, turpmāk “Asociācijas nolīgums” (1),
      ATZĪSTOT, ka, Izraēlai pieņemot un īstenojot attiecīgos ES tiesību aktus, tiek nodrošināta iespēja paplašināt dažas iekšējā tirgus priekšrocības un nodrošināt Izraēlas efektīvu darbību konkrētās nozarēs,
      ŅEMOT VĒRĀ Pušu abpusējo apņemšanos ievērot brīvas preču aprites principus un veicināt izstrādājumu kvalitāti, lai nodrošinātu iedzīvotāju veselību un drošību un vides aizsardzību, tostarp izmantojot tehnisko palīdzību un citus savstarpējās sadarbības veidus,
      VĒLOTIES noslēgt Protokolu par rūpniecības izstrādājumu atbilstības novērtēšanu un atzīšanu Asociācijas nolīgumam (turpmāk “šis protokols”), kurā paredzēta to rūpniecības izstrādājumu savstarpējā atzīšana, kuri atbilst prasībām, lai tos likumīgi varētu laist tirgū vienā no Pusēm, vajadzības gadījumā paredzot arī rūpniecības izstrādājumu obligātās atbilstības novērtēšanas rezultātu savstarpēju atzīšanu,
      ATZĪMĒJOT, ka Asociācijas nolīguma 47. pantā paredzēts, ka vajadzības gadījumā jānoslēdz Eiropas līmeņa atbilstības novērtēšanas nolīgums, un ka Asociācijas nolīguma 55. pantā paredzēts darīt visu iespējamo, lai tuvinātu Pušu tiesību aktus,
      IEVĒROJOT to, ka nozarēs, uz kurām attiecas šis protokols, Izraēlas tiesību akti būtībā ir saskaņoti ar attiecīgajiem ES tiesību aktiem,
      ATZĪMĒJOT no Līguma par Eiropas Ekonomikas zonu izrietošās ciešās attiecības starp Eiropas Savienību un Islandi, Lihtenšteinu un Norvēģiju, pamatojoties uz kurām ir lietderīgi apsvērt šim protokolam līdzvērtīga, paralēla Eiropas līmeņa atbilstības novērtēšanas nolīguma noslēgšanu starp Izraēlu un šīm valstīm,
      PATUROT PRĀTĀ to, ka Puses ir Līgumslēdzējas puses Nolīgumā, ar ko izveido Pasaules Tirdzniecības organizāciju, un jo īpaši ņemot vērā to tiesības un pienākumus saskaņā ar Pasaules Tirdzniecības organizācijas nolīgumu par tehniskajiem šķēršļiem tirdzniecībā,
      IR VIENOJUŠĀS PAR TURPMĀKO.
      1. pants
      Mērķis un līdzekļi
      1.   Šā protokola mērķis ir sekmēt, lai Puses likvidētu tehniskos šķēršļus tādu konkrētu rūpniecības izstrādājumu tirdzniecībā, kas minēti šā protokola pielikumos, kuri ir šā protokola neatņemama sastāvdaļa.
      2.   Līdzekļi 1. punktā noteiktā mērķa sasniegšanai ir šādi:

                  a)

                  Izraēlai jāpieņem un jāīsteno valsts tehniskie noteikumi, standarti un atbilstības novērtēšanas procedūras, kas ir līdzvērtīgas attiecīgajos ES tiesību aktos paredzētajiem tehniskajiem noteikumiem, standartiem un atbilstības novērtēšanas procedūrām;

                  b)

                  Izraēlai jāievieš normatīvā un tehniskā infrastruktūra, kas ir līdzvērtīga ES dalībvalstīs esošajai normatīvajai un tehniskajai infrastruktūrai;

                  c)

                  abām Pusēm jānodrošina tādu rūpniecības izstrādājumu savstarpēja atzīšana savos tirgos, kuri atbilst prasībām, lai tos varētu likumīgi laist vienas Puses tirgū, vajadzības gadījumā paredzot arī tādu rūpniecības izstrādājumu obligātās atbilstības novērtēšanas rezultātu savstarpēju atzīšanu, kuriem piemērojami attiecīgie ES tiesību akti un līdzvērtīgi Izraēlas tiesību akti;

                  d)

                  abām Pusēm jānodrošina tādu rūpniecības izstrādājumu atzīšana savos tirgos, kuri atbilst prasībām, lai tos varētu likumīgi laist Izraēlas tirgū un jebkuras ES dalībvalsts tirgū, ar nosacījumiem, kas līdzvērtīgi preču tirdzniecībā starp ES dalībvalstīm piemērojamajiem nosacījumiem.

            2. pants
      Definīcijas
      Šajā protokolā:

                  a)

                  “rūpniecības izstrādājumi” ir izstrādājumi, uz kuriem attiecas šā protokola pielikumu piemērošanas joma;

                  b)

                  “attiecīgie ES tiesību akti” ir jebkurš Eiropas Savienības tiesību akts un īstenošanas pasākums, kas piemērojams konkrētai situācijai, riskam vai šā protokola pielikumos norādīto rūpniecības izstrādājumu kategorijai;

                  c)

                  “valsts tiesību akti” ir jebkurš tiesību akts un īstenošanas pasākums, ar kuru Izraēla ir saskaņojusi savus tiesību aktus ar attiecīgajiem ES tiesību aktiem, kas piemērojami konkrētai situācijai, riskam vai rūpniecības izstrādājumu kategorijai;

                  d)

                  “atbildīgā iestāde” ir kādas ES dalībvalsts vai Izraēlas jurisdikcijā esoša iestāde, kuras kompetencē ir ES un valsts tiesību aktu efektīvu īstenošana konkrētā rūpniecības nozarē un kuras pienākums vajadzības gadījumā ir paziņot attiecīgās struktūras;

                  e)

                  “paziņotā struktūra” ir iestāde, par kuru kādas šā protokola Puses attiecīgajā jurisdikcijā esošā atbildīgā iestāde ir paziņojusi otrai Pusei, ka tā ir kompetenta novērtēt atbilstību ES vai valsts tiesību aktu prasībām;

                  f)

                  “komiteja” ir ar Asociācijas nolīguma 70. pantu izveidotā Asociācijas komiteja vai ar Asociācijas nolīguma 73. pantu izveidotā struktūra, kuras pienākumos ietilpst tirdzniecības jautājumu risināšana.

            Šajā protokolā lietotajiem terminiem ir tāda nozīme, kāda tiem piešķirta attiecīgajos ES tiesību aktos un Izraēlas tiesību aktos.
      3. pants
      Tiesību aktu saskaņošana
      Šā protokola mērķim Izraēla, apspriežoties ar Eiropas Komisiju, apņemas veikt atbilstīgus pasākumus, lai savus tiesību aktus saskaņotu ar attiecīgajiem ES tiesību aktiem, ciktāl tie attiecas uz šajā protokolā paredzēto izstrādājumu laišanu tirgū.
      Gadījumos, kad nozarēs, uz kurām attiecas šis protokols, ES tiesību aktu pamatā ir tādu tehnisko standartu izmantojums, kuros galvenokārt ir uzsvērta drošuma pamatprasību ievērošana (pazīstamas arī kā “jaunās pieejas” nozares), Izraēla, apspriežoties ar Eiropas Komisiju, apņemas veikt atbilstīgus pasākumus, lai savus pasākumus saskaņotu ar attiecīgajiem ES pasākumiem standartizācijas, metroloģijas, akreditācijas, atbilstības novērtēšanas, tirgus uzraudzības, vispārējā izstrādājumu drošuma un ražotāju atbildības jomā. “Jaunās pieejas” nozares ir attiecīgi norādītas nozaru pielikumos.
      4. pants
      Tehniskā infrastruktūra
      Šā protokola mērķim Izraēla, apspriežoties ar Eiropas Komisiju, apņemas veikt atbilstīgus pasākumus, lai izveidotu attiecīgās atbildīgās iestādes un nodrošinātu to darbību saskaņā ar 9. pantu.
      Gadījumos, kad nozarēs, uz kurām attiecas šis protokols, ES tiesību aktu pamatā ir tādu tehnisko standartu izmantojums, kuros galvenokārt ir uzsvērta drošuma pamatprasību ievērošana (pazīstamas arī kā “jaunās pieejas” nozares), Izraēla apņemas izveidot un pārvaldīt iestādes, kuras tās teritorijā varētu veikt standartizācijas, metroloģijas, akreditācijas, tirgus uzraudzības, vispārējā izstrādājumu drošuma un ražotāju atbildības novērtēšanas un piemērošanas darbības tik plaši, ciktāl tās ir līdzvērtīgas ES dalībvalstīs veiktajām darbībām.
      5. pants
      Rūpniecības izstrādājumu savstarpēja atzīšana, ietverot to atbilstības novērtēšanu
      1.   Puses vienojas, ka savstarpējas atzīšanas nolūkā rūpniecības izstrādājumus, kas minēti pielikumos par regulētu izstrādājumu atzīšanu un kuri atbilst prasībām, lai tos likumīgi varētu laist kādas Puses tirgū, drīkst laist otras Puses tirgū, ja tie īpaši atbilst:

                  a)

                  piemērojamo tiesību normu prasībām saistībā ar to personu atrašanās vietu jebkurā no Pusēm, kuras ir atbildīgas par izstrādājumu laišanu tirgū; un

                  b)

                  noteikumiem, kas vajadzības gadījumā jāpiemēro saistībā ar to struktūru atrašanās vietu, kuras ir atbildīgas par atbilstības novērtēšanu.

            2.   Puses vienojas, ka savstarpējas atzīšanas nolūkā Izraēla un ES var savstarpēji tirgot rūpniecības izstrādājumus, kas minēti pielikumos par parasti neregulētu izstrādājumu atzīšanu, attiecībā uz kuriem trūkst Eiropas mērogā pieņemtu tehnisko noteikumu, pamatojoties uz to, ka Izraēlas vai kādas ES dalībvalsts tirgū likumīgi tirgotu izstrādājumu drīkst likumīgi tirgot arī otras šā protokola Puses tirgū.
      3.   Ja izstrādājumi ir pakļauti obligātās atbilstības novērtēšanas procedūrām, kas jāveic saskaņā ar pielikumos minētajiem ES un valsts tiesību aktiem, Puses turpmāk apņemas atzīt šādu procedūru rezultātus, nepieprasa tās atkārtot un nenosaka papildu prasības, lai atzītu šādu atbilstības novērtēšanu.
      4.   Neatkarīgi no 1., 2. un 3. punkta Pusēm nav pienākuma atzīt savā tirgū tādus izstrādājumus, kuri ir likumīgi laisti otras Puses tirgū tāda nolīguma rezultātā, kas līdzvērtīgs šim protokolam un kas noslēgts starp jebkuru no Pusēm un kādu trešo valsti vai personu, vai pamatojoties uz jebkuras Puses vienpusēji piešķirtu koncesiju kādai trešai valstij vai personai.
      6. pants
      Drošības klauzula
      Ja kāda Puse konstatē, ka saskaņā ar šo protokolu tās teritorijā tirgū laistais rūpniecības izstrādājums, kas lietots atbilstīgi tam paredzētajam mērķim, var apdraudēt lietotāju vai citu personu drošību vai veselību vai skar citas likumīgas intereses, kas aizsargātas ar pielikumos minētajiem tiesību aktiem, tā drīkst veikt atbilstīgus pasākumus, lai izņemtu šādu izstrādājumu no tirgus, aizliegtu to laist tirgū, nodot ekspluatācijā vai lietot vai lai ierobežotu tā brīvu apriti.
      Šādos gadījumos piemērojamās procedūras ir paredzētas pielikumos.
      7. pants
      Piemērošanas jomas paplašināšana
      Ja Izraēla pieņem un īsteno papildu tiesību aktus, kas saskaņoti ar attiecīgajiem ES tiesību aktiem, Puses drīkst grozīt pielikumus vai pievienot jaunus pielikumus saskaņā ar 13. pantā izklāstīto kārtību.
      8. pants
      Pušu pienākumi saistībā ar atbildīgajām iestādēm un paziņotajām struktūrām

                  1.

                              a)

                              Puses nodrošina, ka to jurisdikcijā esošās iestādes, kuras ir atbildīgas par ES un valsts tiesību aktu efektīvu īstenošanu, tos nepārtraukti piemēro. Turklāt tās raugās, lai šīs atbildīgās iestādes varētu nodrošināt rūpniecības izstrādājumu atbilstību ES vai valsts tiesību aktiem vai pieprasīt, lai tie tiktu izņemti no tirgus, un vajadzības gadījumā paziņot, apturēt, atcelt apturēšanu un atsaukt paziņoto struktūru paziņošanu.

                              b)

                              Puses paziņo viena otrai savu atbildīgo iestāžu nosaukumus un adreses un uztur šādu iestāžu sarakstu.

                  2.

                              a)

                              Puses nodrošina, ka paziņotās struktūras, par kurām paziņots, ka tās ir attiecīgi tiesīgas novērtēt atbilstību pielikumos noteikto ES vai valsts tiesību aktu prasībām, nepārtraukti ievēro šādu ES vai valsts tiesību aktu prasības. Turklāt tās veic visus vajadzīgos pasākumus, lai nodrošinātu, ka šādas paziņotās struktūras saglabā vajadzīgo kompetenci, lai veiktu uzdevumus, kuru izpildei tās ir paziņotas.

                              b)

                              Puses paziņo viena otrai savu paziņoto struktūru nosaukumus un adreses un uztur šādu struktūru sarakstu.

            9. pants
      Atbildīgo iestāžu atzīšanas un paziņoto struktūru paziņošanas kārtība
      1.   Lai atzītu iestādes, kuras ir atbildīgas par ES un valsts tiesību aktu efektīvu īstenošanu, nodrošinot rūpniecības izstrādājumu atbilstību ES vai valsts tiesību aktiem vai pieprasot, lai tie tiktu izņemti no tirgus, un vajadzības gadījumā paziņojot, apturot, atceļot šādu apturēšanu un atsaucot paziņoto struktūru paziņošanu, piemēro šādu kārtību:

                  a)

                  viena Puse rakstiski paziņo otrai Pusei izraudzīto iestādi, norādot teritoriju un šā protokola pielikuma nosaukumu, saskaņā ar kuru atbildīgā iestāde ir kompetenta veikt 8. panta 1. punktā minētos uzdevumus, vajadzības gadījumā norādot šādas kompetences ierobežojumus teritorijā vai pielikuma darbības jomā;

                  b)

                  pēc tam, kad otra Puse ir sniegusi rakstisku apstiprinājumu, jāuzskata, ka atbildīgā iestāde no minētās dienas saistībā ar pielikumiem ir kompetenta veikt 8. panta 1. punktā minētos uzdevumus, kuru veikšanai tā ir atzīta.

            2.   Lai paziņotu struktūras, kurām jānovērtē atbilstība pielikumos norādīto ES vai valsts tiesību aktu prasībām, piemēro šādu kārtību:

                  a)

                  viena Puse nosūta rakstisku paziņojumu otrai Pusei, norādot šā protokola pielikuma nosaukumu, saskaņā ar kuru paziņotā struktūra ir kompetenta novērtēt atbilstību, un vajadzības gadījumā šādas kompetences ierobežojumus minētā pielikuma darbības jomā;

                  b)

                  pēc tam, kad otra Puse ir sniegusi rakstisku apstiprinājumu, struktūru no attiecīgās dienas uzskata par paziņotu un kompetentu novērtēt atbilstību pielikumos minētajām prasībām.

            3.   Ja kāda Puse nolemj atsaukt paziņojumu par kādu tās jurisdikcijā esošo paziņoto struktūru, tā rakstiski informē otru Pusi. Paziņotā struktūra, vēlākais, no atsaukšanas dienas vairs nevērtē atbilstību pielikumos minētajām prasībām. Tomēr pirms minētās dienas veiktā atbilstības novērtēšana ir spēkā, ja vien komiteja nav nolēmusi citādi.
      10. pants
      Paziņoto struktūru pārbaude
      1.   Katra Puse var lūgt, lai otra Puse pārbauda tās jurisdikcijā esošās paziņotās struktūras vai iespējamās paziņotās struktūras tehnisko kompetenci un atbilstību. Šādu lūgumu objektīvi pamato, lai ļautu par paziņošanu atbildīgajai Pusei veikt lūgto pārbaudi un ātri ziņot otrai Pusei. Puses var struktūru pārbaudīt arī kopīgi, piedaloties attiecīgajām atbildīgajām iestādēm. Šajā nolūkā Puses nodrošina to jurisdikcijā esošo struktūru pilnīgu sadarbību. Puses veic visus vajadzīgos pasākumus un izmanto visus pieejamos līdzekļus, kas vajadzīgi, lai atrisinātu konstatētās problēmas.
      2.   Ja problēmas nav iespējams atrisināt abām Pusēm pieņemamā veidā, tās par domstarpībām var informēt komiteju, norādot a) iemeslus prasībai, kas pamatota ar attiecīgajiem pierādījumiem, lai pārbaudītu paziņotās struktūras tehnisko kompetenci un atbilstību; b) iemeslus, kāpēc problēmas nevar atrisināt abām Pusēm pieņemamā veidā; un c) sniedzot pierādījumus, kas liecina, ka attiecīgos gadījumos pastāv nenovēršami un reāli draudi cilvēku veselībai un drošībai. Komiteja var lemt par piemērotu rīcību.
      3.   Ja vien un kamēr komiteja nav nolēmusi citādi, struktūras paziņošanu un tās kompetences atzīšanu atbilstības novērtēšanai saistībā ar pielikumos norādītajām ES vai valsts tiesību aktu prasībām daļēji vai pilnīgi aptur no dienas, kad par Pušu domstarpībām ir paziņots komitejai.
      11. pants
      Informācijas apmaiņa un sadarbība
      Lai nodrošinātu pareizu un vienveidīgu šā protokola piemērošanu un interpretāciju un lai veicinātu rūpniecības izstrādājumu tirdzniecību starp Pusēm, tās:

                  a)

                  paziņo viena otrai par attiecīgajiem ierosinātajiem un izdarītajiem tiesību aktu grozījumiem un apmainās ar informāciju par tiesību aktu īstenošanu un praksi, tostarp īpaši par procedūrām, ar kurām nodrošina, ka paziņotās struktūras savā teritorijā ievēro tām piemērojamos noteikumus;

                  b)

                  aicina viena otru piedalīties attiecīgajos informācijas apmaiņas mehānismos saistībā ar mehānismiem, kurus izmanto šā protokola pielikumos paredzētajās nozarēs, ja vien pielikumos nav noteikts citādi. ES izpētīs iespēju aicināt Izraēlu iesaistīties attiecīgajos Eiropas tīklos un struktūrās;

                  c)

                  veicina savu paziņoto struktūru sadarbību ar mērķi brīvprātīgi sagatavot nolīgumus savstarpējas atzīšanas jomā.

            12. pants
      Konfidencialitāte
      Pārstāvji, eksperti un citi Pušu darbinieki arī pēc pienākumu izpildes beigšanas nedrīkst izpaust saistībā ar šo protokolu iegūto informāciju, uz kuru attiecas pienākums glabāt dienesta noslēpumu. Šo informāciju nedrīkst izmantot mērķiem, kas nav šajā protokolā paredzētie mērķi.
      13. pants
      Šā protokola pārvaldība
      1.   Komiteja ir atbildīga par šā protokola efektīvu darbību. Tā jo īpaši ir tiesīga pieņemt lēmumus attiecībā uz:

                  a)

                  pielikumu grozīšanu un atcelšanu;

                  b)

                  jaunu pielikumu pievienošanu;

                  c)

                  ekspertu iecelšanu, lai pārbaudītu paziņotās struktūras tehnisko kompetenci un tās atbilstību piemērojamajām prasībām saskaņā ar 10. panta 1. punktu;

                  d)

                  informācijas apmaiņu par ierosinātiem un veiktiem grozījumiem pielikumos minētajos ES un valsts tiesību aktos;

                  e)

                  jaunu vai papildu atbilstības novērtēšanas procedūru noteikšanu jomā, uz kuru attiecas kāds no pielikumiem;

                  f)

                  jebkādu jautājumu risināšanu saistībā ar šā protokola piemērošanu;

                  g)

                  jautājumu nodošanu izlemšanai, izmantojot domstarpību izšķiršanas mehānismu, kas noteikts Asociācijas nolīguma 75. pantā, vai jebkādu citu attiecīgo domstarpību izšķiršanas mehānismu, kas izveidots, Pusēm savstarpēji vienojoties saskaņā ar Asociācijas nolīgumu.

            2.   Komiteja var deleģēt iepriekšminētos pienākumus, kas noteikti saskaņā ar šo protokolu.
      3.   Pielikumu grozījumi stājas spēkā pēc tam, kad komiteja ir pieņēmusi lēmumu par tiem.
      14. pants
      Tehniskā sadarbība
      Puses vajadzības gadījumā sadarbojas, lai atbalstītu šā protokola efektīvu īstenošanu un piemērošanu.
      15. pants
      Nolīgumi ar citām valstīm
      1.   Šo protokolu, Pusēm skaidri vienojoties, tostarp ar komitejas lēmumu, var paplašināt tā, lai tas attiektos arī uz to trešo valstu vai personu rūpniecības izstrādājumu atzīšanu atbilstīgajās nozarēs, ar kurām ES ir noslēgusi šim protokolam līdzīgu nolīgumu.
      2.   Ja ES paziņo Izraēlai, ka tā ir noslēgusi šim protokolam līdzīgu nolīgumu ar kādu trešo valsti vai personu attiecībā uz rūpniecības izstrādājumu atzīšanu atbilstīgajās jomās, Izraēla uzskata, ka nolīguma noslēgšana ar šo trešo valsti vai personu uzskatāma par šādu paplašinājumu.
      16. pants
      Stāšanās spēkā
      Šis protokols stājas spēkā 30 dienu laikā no dienas, kad ar diplomātisko dienestu starpniecību saņemts pēdējais rakstiskais paziņojums, ar kuru Puses paziņo viena otrai, ka ir izpildītas to attiecīgās iekšējās tiesiskās prasības par šā protokola stāšanos spēkā.
      17. pants
      Darbības ilgums
      Šis protokols ir noslēgts uz neierobežotu laiku. Katra no Pusēm var denonsēt šo protokolu, paziņojot par to otrai Pusei. Šis protokols zaudē spēku divpadsmit mēnešus pēc šādas paziņošanas dienas.
      Laikposmā no dienas, kad viena Puse ir denonsējusi šo protokolu, līdz dienai, kad tas zaudē spēku, šā protokola izbeigšana pirms šādas izbeigšanas spēkā stāšanās dienas negatīvi neietekmē vai nekādā ziņā neskar tiesības vai pienākumus, kas uzlikti vai uzliekami, piemērojot šo protokolu.
      18. pants
      Valodas
      Šis protokols ir sagatavots divos eksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un ebreju valodā, un visi teksti ir vienlīdz autentiski.

         Съставено в Брюксел на шести май две хиляди и десета година.
         Hecho en Bruselas, el seis de mayo de dos mil diez.
         V Bruselu dne šestého května dva tisíce deset.
         Udfærdiget i Bruxelles den sjette maj to tusind og ti.
         Geschehen zu Brüssel am sechsten Mai zweitausendzehn.
         Kahe tuhande kümnenda aasta maikuu kuuendal päeval Brüsselis.
         Έγινε στις Βρυξέλλες, στις έξι Μαΐου δύο χιλιάδες δέκα.
         Done at Brussels on the sixth day of May in the year two thousand and ten.
         Fait à Bruxelles, le six mai deux mille dix.
         Fatto a Bruxelles, addì sei maggio duemiladieci.
         Briselē, divi tūkstoši desmitā gada sestajā maijā.
         Priimta du tūkstančiai dešimtų metų gegužės šeštą dieną Briuselyje.
         Kelt Brüsszelben, a kétezer-tizedik év május havának hatodik napján.
         Magħmul fi Brussell, fis-sitt jum ta' Mejju tas-sena elfejn u għaxra.
         Gedaan te Brussel, de zesde mei tweeduizend tien.
         Sporządzono w Brukseli dnia szóstego maja roku dwa tysiące dziesiątego.
         Feito em Bruxelas, em seis de Maio de dois mil e dez.
         Întocmit la Bruxelles, la șase mai două mii zece.
         V Bruseli šiesteho mája dvetisícdesať.
         V Bruslju, dne šestega maja leta dva tisoč deset.
         Tehty Brysselissä kuudentena päivänä toukokuuta vuonna kaksituhattakymmenen.
         Som skedde i Bryssel den sjätte maj tjugohundratio.
         2010

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar

            За Държавата Израел
            Por el Estado de Israel
            Za Stát Izrael
            For Staten Israel
            Für den Staat Israel
            Iisraeli Riigi nimel
            Για το Κράτος του Ισραήλ
            For the State of Israel
            Pour l'État d'Israël
            Per lo Stato d'Israele
            Izraēlas Valsts vārdā
            Izraelio Valstybės vardu
            Izrael Állam részéről
            Għall-Istat tal-Iżrael
            Voor de Staat Israël
            W imieniu Państwa Izrael
            Pelo Estado de Israel
            Pentru Statul Israel
            Za Izraelský štát
            Za Državo Izrael
            Israelin valtion puolesta
            För Staten Israel

         (1)  OV L 147, 21.6.2000., 3. lpp., un Izraēlas Oficiālais Vēstnesis “Kitvei Amana”, 1034.

         PIELIKUMS

            PAR RŪPNIECĪBAS IZSTRĀDĀJUMU SAVSTARPĒJU ATZĪŠANU

            Farmācijas preču laba ražošanas prakse (LRP)

         I   SADAĻA

            ES un valsts tiesību akti

                     ES tiesību akti

                     :

                     ES tiesību akti un noteikumi, kurus Eiropas Komisija ir paziņojusi Izraēlai un kuri publicēti saistībā ar šo pielikumu.

                     Izraēlas tiesību akti

                     :

                     Izraēlas tiesību akti, kurus Izraēla ir paziņojusi Eiropas Komisijai un kuri publicēti saistībā ar šo pielikumu.

               II   SADAĻA

            Darbības un piemērošanas joma

         1.   Darbības joma
         Izņemot šīs sadaļas 2. punktā “Izņēmumi” minēto, šā pielikuma noteikumi attiecas uz cilvēkiem paredzētām zālēm un veterinārajām zālēm, aktīvām farmaceitiskajām vielām, farmaceitiskajām palīgvielām un to maisījumiem, kuriem piemēro labas ražošanas prakses (LRP) prasības, kurus reglamentē attiecīgo tiesību aktu prasības un kurus viena Puse saskaņā ar šā pielikuma I sadaļu ir paziņojusi otrai Pusei, kurus vienas Puses ražotājs vai importētājs tieši izplata otras Puses importētājam.
         Šiem izstrādājumiem pieskaitāmi ķīmiskie un bioloģiskie farmaceitiskie līdzekļi, imunoloģiskās zāles, radiofarmaceitiskie līdzekļi un augu izcelsmes zāles.
         Šis pielikums attiecas uz tajā paredzētajiem izstrādājumiem neatkarīgi no izcelsmes.
         2.   Izņēmumi
         Šis pielikums neattiecas uz zālēm, kas iegūtas no cilvēka asinīm vai asins plazmas, uzlabotas terapeitiskās iedarbības zālēm, pētāmām zālēm, homeopātiskām zālēm, medicīnā izmantojamām gāzēm un imunoloģiskajām veterinārajām zālēm.
         Puses divus gadus pēc šā pielikuma stāšanās spēkā apspriedīs iespēju šo pielikumu attiecināt arī uz zālēm, kas iegūtas no cilvēka asinīm vai asins plazmas, pētāmām zālēm un imunoloģiskajām veterinārajām zālēm.
         3.   Piemērošanas jomas un izņēmumu saglabāšana, publicēšana un paplašināšana
         Šim pielikumam stājoties spēkā, Puses vēstuļu apmaiņas veidā sagatavo to izstrādājumu un darbību veidu sarakstu, uz kuriem tas attiecas, un norāda izstrādājumus, uz kuriem tas neattiecas.
         Turklāt, lai īstenotu šā protokola 5. panta 4. punktu saistībā ar šo pielikumu, Puses vienojas, ka tās informēs viena otru par šim protokolam līdzvērtīgas darbības nolīgumiem un par visām vienpusējām šā veida nolīgumam līdzvērtīgas darbības koncesijām ar kādu trešo valsti vai personu, tajā paredzēto izstrādājumu jomu un procedūrām un par to ieceri atzīt vai neatzīt izstrādājumus savā tirgū, vienlaikus atkāpjoties no dažiem pienākumiem (galvenokārt no IV sadaļas 2. punktā minētajiem) saistībā ar šādiem nolīgumiem un šādām vienpusējām koncesijām.
         Pēc tam, kad ir novērtēta tiesību aktu un īstenošanas noteikumu un pasākumu atbilstība I sadaļā norādītajiem ES tiesību aktiem, Puses, izmantojot IV sadaļas 11. punktā minētos kontaktpunktus, var pievienot vai svītrot citus izstrādājumu un darbību veidus. Pēc šādas procedūras izpildes sarakstā var izdarīt attiecīgus grozījumus vēstuļu apmaiņas veidā starp Pusēm.
         Puses dara pieejamu atklātībai: 1) sarakstu, kurā norādīti šajā pielikumā paredzētie izstrādājumu un darbību veidi; 2) sarakstu, kurā minēti visi šim protokolam līdzvērtīgas darbības nolīgumi, attiecībā uz kuriem otra Puse ir piemērojusi IV sadaļas 2. punkta e) apakšpunktā minēto atkāpi; un 3) sarakstu, kurā minētas visas vienpusējās šā veida nolīgumam līdzvērtīgas darbības koncesijas ar kādu trešo valsti vai personu, attiecībā uz kurām otra Puse ir piemērojusi IV sadaļas 2. punkta e) apakšpunktā minēto atkāpi.
         III   SADAĻA

            Atbildīgās iestādes

         ES
         Iestādes, kuras ES dalībvalstis ir izraudzījušas saskaņā ar I sadaļā norādītajiem ES tiesību aktiem, saskaņā ar šā protokola 9. pantu ir paziņojušas Izraēlai un par kurām Eiropas Komisija ir publiski paziņojusi.
         Izraēla
         Iestādes, kuras Izraēla ir izraudzījusies saskaņā ar I sadaļā norādītajiem Izraēlas tiesību aktiem, saskaņā ar šā protokola 9. pantu paziņojusi ES un par kurām Izraēla ir publiski paziņojusi.
         IV   SADAĻA

            Īpaši noteikumi

         1.   Definīcijas
         Šajā pielikumā piemēro šādas definīcijas:
         Oficiālā zāļu kontroles laboratorija (OMCL): ir laboratorija, kuru izraudzījusies kāda ES dalībvalsts vai Izraēla, kā norādīts vai noteikts ES, Eiropas Padomes un Izraēlas tiesību aktos un pamatnostādnēs farmācijas jomā, lai kompetentās iestādes uzdevumā veiktu zāļu laboratorisko testēšanu neatkarīgi no ražotāja, pirms zāļu laišanas pārdošanā un/vai pēc tās zāļu vispārējās uzraudzības nolūkos saistībā ar cilvēku un/vai dzīvnieku drošību.
         Oficiālās kontroles iestādes veiktā partijas izlaide (OCABR): ir kādas Puses prasība, kā norādīts vai noteikts ES, Eiropas Padomes un Izraēlas tiesību aktos un pamatnostādnēs farmācijas jomā, lai Oficiālā zāļu kontroles laboratorija noteiktu partijas atbilstību tirdzniecības atļaujā paredzētajām, apstiprinātajām specifikācijām, pirms šīs Puses kompetentā iestāde ļauj šo partiju laist pārdošanā. Pārbaude paredz arī testēšanu saskaņā ar grafiku, kā noteikts iepriekš minētajās pamatnostādnēs.
         Atkārtota pārbaude: ir no kādas trešās valsts vai otras Puses importētu zāļu pārbaude, tostarp pilna kvalitatīva analīze, vismaz visu aktīvo vielu kvantitatīvā analīze un visi pārējie testi vai pārbaudes, kas vajadzīgas zāļu kvalitātes nodrošināšanai saskaņā ar tirdzniecības atļaujā paredzētajām prasībām.
         2.   Pušu pienākumi

                     a)

                     Katra Puse attiecībā uz šajā pielikumā paredzētajiem izstrādājumiem atzīst, ka secinājumi, ko ražotāji un importētāji guvuši pārbaudēs, kuras tās teritorijā vai kādā trešā valstī veikuši otras Puses attiecīgie pārbaudes dienesti atbilstīgi dokumentētajiem pārbaužu noteikumiem, piešķirot vai noraidot LRP sertifikāta piešķiršanu, atbilst ES LRP un līdzvērtīgas Izraēlas LRP pamatnostādnēm un principiem. Attiecīgie noteikumi ir minēti I sadaļā.

                     b)

                     Katra Puse attiecībā uz šajā pielikumā paredzētajām zālēm atzīst attiecīgās ražošanas un importa atļaujas, kas apstiprina atbilstību tiesību aktiem ražošanas un importēšanas jomā un ES LRP un līdzvērtīgas Izraēlas LRP pamatnostādnēm un principiem.

                     c)

                     Sertificēšanu katras partijas atbilstībai tās specifikācijām, ko veic vienā Pusē reģistrētais ražotājs vai importētājs, atzīst otra Puse, neveicot atkārtoti pārbaudi, kad tiek importēts no vienas Puses otrā. Tomēr papildu pienākumi, kas par katras partijas sertificēšanu jāveic katras Puses importētāja kvalificētajai personai vai atbildīgajam farmaceitam, kā noteikts I sadaļā iepriekš, nemainīgi saglabājas saskaņā ar I sadaļā izklāstītajiem ES un Izraēlas tiesību aktiem.

                     d)

                     Šā punkta a), b) un c) apakšpunkts attiecas uz gatavām zālēm vai starpproduktiem, kurus importē no kādas trešās valsts un pēc tam eksportē uz otru Pusi, tikai tad, ja 1) katru zāļu partiju ir atkārtoti pārbaudījis kādas trešās valsts importētājs vai kādā no Pusēm reģistrētais ražotājs un 2) ražotāju šajā trešā valstī ir pārbaudījusi jebkuras Puses kompetentā iestāde, kas konstatējusi, ka ražotājs šā izstrādājuma vai tā kategorijas ražošanā ievēro labu ražošanas praksi.

                     e)

                     Tomēr šā punkta a), b) un c) apakšpunkts neattiecas uz izstrādājumiem, kurus importē no kādas trešās valsts un kurus īpaši pārbaudījusi un testējusi minētās trešās valsts vai kādas citas trešās valsts kompetentā iestāde. Jebkuru atkāpi no šā noteikuma, pamatojoties uz šim protokolam līdzvērtīgas darbības nolīgumu, ko pieņēmusi kāda no Pusēm, vai uz visām vienpusējām šā veida nolīgumam līdzvērtīgas darbības koncesijām ar kādu trešo valsti vai personu, piemēro tikai tad, ja tam ir piekritusi otra Puse.

                     f)

                     Ja viena no Pusēm pieprasa, lai kāda kompetentā iestāde vai Oficiālā zāļu kontroles laboratorija veiktu OCABR, šādas pārbaudes, ko veic kādas Puses iestāde, otra Puse atzīst par derīgām tad, ja tiks izsniegti sertifikāti, kas apliecina atbilstību tirdzniecības atļaujā noteiktajām specifikācijām.

                     g)

                     Katra Puse nodrošina, ka katrai uz otru Pusi eksportētajai izstrādājuma partijai būs pievienots partijas sertifikāts. Šādus zāļu partijas sertifikātus attiecīgi parakstīs attiecīgās Puses ražotāja vai importētāja kvalificēts darbinieks vai atbildīgais farmācijas darbinieks.

               3.   Apmaiņa ar informāciju par ražošanas/importa atļaujām un LRP atbilstību
         Puses apmainās ar informāciju par ražotāju un importētāju atļaujas statusu un par pārbaužu rezultātiem, jo īpaši reģistrējot atļaujas, LRP sertifikātus, un ar informāciju par neatbilstību labai ražošanas praksei, ko ievada Eiropas zāļu aģentūras (EMEA) pārvaldītajā LRP datubāzē.
         4.   Apmaiņa ar pārbaužu ziņojumiem
         Saņemot pamatotu kādas Puses pieprasījumu, attiecīgās otras Puses pārbaudes dienesti nosūta ražošanas vai importēšanas vietas pēdējā pārbaudes ziņojuma kopiju vai tad, ja analītiskas darbības veic neatkarīgi uzņēmumi, arī pēdējā kontroles vietas pārbaudes ziņojuma kopiju. Tas jo īpaši attiecas uz gadījumiem, kad pārbaude ietvēra pārbaudes testus un arī zāļu ražošanas atbilstības tās informācijai un dokumentu novērtējumu, kas iesniegti tirdzniecības atļaujas saņemšanai, vai tad, ja pārbaudi veic, lai novērstu kvalitātes defektu. Katra Puse izmanto šo pārbaudes ziņojumu, ievērot konfidencialitāti tādā līmenī, kā to pieprasījusi ziņojuma sagatavotāja Puse. Puses nodrošina pārbaudes ziņojumu nosūtīšanu ne vēlāk kā 30 kalendāra dienu laikā. Ja jāveic atkārtota vai jauna pārbaude, šo laikposmu var pagarināt līdz 60 dienām.
         5.   Apmaiņa ar OMCL veiktās laboratoriskās testēšanas rezultātiem
         Saņemot pamatotu kādas Puses pieprasījumu, otras Puses attiecīgās iestādes nosūta tādas laboratorijas pārbaudes rezultātu kopiju, kas veikta, īstenojot tirgus uzraudzības pasākumus. Tas jo īpaši attiecas uz gadījumiem, kad šādu testēšanu veic saistībā ar kvalitātes defektu vai tad, ja ir aizdomas, ka izstrādājumu varētu nepareizi uzskatīt par atļautu izstrādājumu attiecībā uz tā identitāti, vēsturi vai izcelsmi.
         6.   Apmaiņa ar oficiālās kontroles iestādes veiktās partijas izlaides (OCABR) rezultātiem
         Piemērojot OCABR procedūru, otra Puse rezultātus, kas iegūti šādās procedūrās, kuras īstenojusi kāda eksportētājas Puses kompetentā iestāde, atzīst par derīgiem saskaņā ar ES tiesību aktos un īstenošanas noteikumos izklāstītajiem nosacījumiem. Eksportētājas puses kompetentā iestāde pēc pieprasījuma sertifikātu vai neatbilsmes rezultātus dara zināmus importētājai Pusei.
         7.   Informācijas apmaiņas veids
         Atļaujas, inspekcijas ziņojumi, LRP sertifikāti un informācija par neatbilstību LRP jāsagatavo ES publicētajās procedūrās noteiktajā veidā.
         Sertifikāti par OCABR un paziņojumi par neatbilstību jāsagatavo Eiropas Padomes publicētajās procedūrās par OCABR noteiktajā veidā.
         Zāļu partiju sertifikātos, kuri jāpievieno katrai partijai, jānorāda vismaz ražošanas diena, derīguma termiņš, kvalitatīvās un kvantitatīvās analīzes rezultāti un tās laboratorijas nosaukums un adrese, kurā šāda analīze tika veikta, ražotāja(-u) nosaukums un adrese un vajadzības gadījumā arī importētāja nosaukums un adrese. Tajos jāiekļauj arī norāde uz ražotājam un, vajadzības gadījumā, importētājam izsniegto LRP sertifikātu. Partiju sertifikāti jāsagatavo saskaņā ar ES publicētajām procedūrām.
         8.   Drošības klauzula
         Katra Puse ir tiesīga lūgt, lai OMCL sagatavo pilnu inspekcijas ziņojumu vai pilnu testēšanas ziņojumu, un tai ir tiesības pašai veikt pārbaudi un OCABR. Šis noteikums jāizmanto ārkārtas gadījumos, izņemot 4. punktā minētos gadījumus, un objektīvi jāpamato otrai Pusei attiecīgais iemesls. Par šādiem pieprasījumiem iepriekš jāpaziņo otrai Pusei, kura tad lemj par iesaistīšanos šajā darbībā.
         9.   Brīdinājuma sistēma
         Līdz ar šā protokola stāšanos spēkā Izraēla piedalās un dod savu ieguldījumu Kopienas informācijas un ātrās brīdināšanas sistēmā, kas saistīta ar kvalitātes defektiem, izstrādājumu viltošanu un partiju atsaukšanu.
         Puses nodrošina, ka par ražošanas vai importa atļaujas (pilnīgu vai daļēju) darbības apturēšanu vai atsaukšanu, kuras pamatā ir LRP neievērošana, tās pietiekami steidzami paziņo viena otrai, kā noteikts ES publicētajās procedūrās.
         10.   Informēšana un sadarbība
         Šā protokola Puses regulāri apmainās ar informāciju par šā pielikuma īstenošanu un darbību.
         Tās informē viena otru par oficiālo zāļu kontroles laboratoriju inspektoriem un zinātniekiem paredzētajām mācībām. Šādas mācības, ko organizē kāda no Pusēm, ja vien iespējams, ir pieejamas otrai Pusei.
         Izraēlas pārstāvji ir aicināti regulāri piedalīties diskusijās par LRP un apspriest ar kvalitāti saistītus tematus darba grupās, kuru darbību koordinē Eiropas zāļu aģentūra, un iesaistīties OMCL tīklā, kura darbību Eiropas Padomes aizgādnībā koordinē Eiropas Zāļu kvalitātes un veselības aprūpes direktorāts (EDQM). Turklāt Izraēla ir aicināta piedalīties saskaņotās inspekcijas darbībās trešās valstīs.
         Izraēla, īstenojot attiecīgos ES tiesību aktus, iesaistās Eiropas Zāļu aģentūras pārvaldītajā Kopienas mēroga LRP datubāzes darbībā.
         Lai apliecinātu LRP pārbaudes sistēmu un OMCL darbspēju un atbilstību Eiropas standartiem un prasībām izstrādājamajās normatīvajās sistēmās, Puses piedalās ES dalībvalstu kopīgajā audita programmā, ko publicējusi EMEA, un savstarpējā kopīgajā audita programmā, ko izveidojusi EDQM, un visās turpmākajās salīdzināmajās audita programmās.
         Puse pēc pieprasījuma sniedz konkrētu papildinformāciju par oficiālo pārbaudes dienestu un par oficiālajām zāļu kontroles laboratorijām. Tai pieskaitāma informācija par apmācību, novērotajiem auditiem, vispārējās informācijas un dokumentu apmaiņa, aģentūru auditu pārredzamība, apmaiņa ar neatkarīgu struktūru veiktiem novērtējumiem un pārskata ziņojumiem saistībā ar oficiāliem pārbaudes dienestiem.
         Puses vienojas sekmēt informācijas apmaiņu un starpnozaru sadarbību gadījumos, kad ir aizdomas, ka ražošanas un izplatīšanas ķēdes dalībnieki neievēro attiecīgos tiesību aktus.
         Saistībā ar zālēm, uz kurām attiecas šā pielikuma darbības joma, bet neattiecas II sadaļas 3. punkts, Puses var sadarboties, plānojot un veicot pārbaudes un apmainoties ar informāciju par šādām pārbaudēm.
         Saņemot pamatotu jebkuras Puses pieprasījumu, Puses piekrīt tikties, lai apspriestu jautājumus, kas saistīti ar pārbaužu sagatavošanu un īstenošanu un attiecīgo ES un Izraēlas tiesību aktu ievērošanu.
         Šajā punktā minētie sadarbības pieprasījumi jāsagatavo, izmantojot 11. punktā minētos kontaktpunktus.
         11.   Kontaktpunkti
         Katra Puse saistībā ar šajā pielikumā izklāstītajiem mērķiem paziņo otrai Pusei savus kontaktpunktus.
         Kontaktpunkti kopīgi kontrolē šā pielikuma īstenošanu un darbību, jo īpaši novērtējot attiecīgos ES un Izraēlas tiesību aktus, īstenošanas noteikumus un praksi, kā arī vienojas par sarakstu, kurā norādīti II sadaļas 3. punktā minētie izstrādājumu un darbību veidi.


Svarīgs juridisks paziņojums

|

32006D0997

2006/997/EK: Padomes Lēmums ( 2006. gada 23. oktobris ), lai noslēgtu Nolīgumu vēstuļu apmaiņas veidā starp Eiropas Kopienu un Urugvaju

Oficiālais Vēstnesis L 406 , 23/10/2006 Lpp. 0010 - 0010 Oficiālais Vēstnesis L 406 , 30/12/2006 Lpp. 0010 - 0010

		Padomes Lēmums( 2006. gada 23. oktobris),lai noslēgtu Nolīgumu vēstuļu apmaiņas veidā starp Eiropas Kopienu un Urugvaju(2006/997/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu,tā kā:(1) Padome 2004. gada 22. martā pilnvaroja Komisiju saskaņā ar 1994. gada VVTT XXIV panta 6. punktu sākt sarunas ar dažām citām PTO dalībvalstīm saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.(2) Komisija vadīja sarunas, apspriežoties ar komiteju, kas izveidota ar Līguma 133. pantu, un pamatojoties uz Padomes pieņemtajiem norādījumiem par sarunām.(3) Komisija ir pabeigusi sarunas par nolīgumu vēstuļu apmaiņas veidā starp Eiropas Kopienu un Urugvaju. Šis nolīgums būtu jāapstiprina,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Urugvaju par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Kopienai.Nolīguma teksts ir pievienots šim lēmumam.2. pantsAr šo Padomes priekšsēdētājs tiek pilnvarots norīkot personu(-as), kam ir tiesības parakstīt nolīgumu vēstuļu apmaiņas veidā, lai tas kļūtu saistošs Kopienai.Luksemburgā, 2006. gada 23. oktobris.Padomes vārdā —priekšsēdētājsJ.-E. Enestam--------------------------------------------------


title: 2008/37/EK: Komisijas Lēmums ( 2007. gada 14. decembris), ar ko izveido Eiropas Pētniecības padomes izpildaģentūru, lai pārvaldītu Kopienas īpašo programmu Idejas progresīvas pētniecības jomā, piemērojot Padomes Regulu (EK) Nr. 58/2003 (Dokuments attiecas uz EEZ)

text:
               12.1.2008

               LV

               Eiropas Savienības Oficiālais Vēstnesis

               L 9/15

      KOMISIJAS LĒMUMS

   (2007. gada 14. decembris),
   ar ko izveido Eiropas Pētniecības padomes izpildaģentūru, lai pārvaldītu Kopienas īpašo programmu “Idejas” progresīvas pētniecības jomā, piemērojot Padomes Regulu (EK) Nr. 58/2003
   (Dokuments attiecas uz EEZ)
   (2008/37/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (1), un jo īpaši tās 3. panta 1. punktu,
   tā kā:

               (1)

               Ar Regulu (EK) Nr. 58/2003 Komisija tiek pilnvarota izveidot izpildaģentūras saskaņā ar minētajā regulā paredzētajiem vispārīgajiem statūtiem un uzticēt tām dažus pārvaldības uzdevumus, kas attiecas uz vienu vai vairākām Kopienas programmām.

               (2)

               Komisijas pilnvaru mērķis attiecībā uz izpildaģentūras izveidošanu ir atļaut tai koncentrēties uz pamatdarbībām un funkcijām, kurās nevar izmantot ārpakalpojumus, nezaudējot kontroli pār darbībām, kuras pārvalda minētās izpildaģentūras, vai galīgo atbildību par tām.

               (3)

               Eiropas Parlamenta un Padomes 2006. gada 18. decembra Lēmumā Nr. 1982/2006/EK par Eiropas Kopienas Septīto pamatprogrammu pētniecībai, tehnoloģiju attīstībai un demonstrējumu pasākumiem (2007. līdz 2013. gads) (2) ir paredzēts izveidot Eiropas Pētniecības padomi, lai ar tās palīdzību īstenotu īpašo programmu “Idejas” (3). Eiropas Pētniecības padomē ietilpst neatkarīga Zinātniskā padome, kuru atbalsta īpaša īstenošanas struktūra.

               (4)

               Ar 2007. gada 2. februāra Lēmumu 2007/134/EK, ar ko izveido Eiropas Pētniecības padomi (4), Komisija līdztekus Eiropas Pētniecības padomes (EPP) un Zinātniskās padomes izveidošanai paziņoja par nodomu dibināt īpašu īstenošanas struktūru, proti, izpildaģentūru, kura jāizveido ar atsevišķu tiesību aktu atbilstīgi Regulai (EK) Nr. 58/2003.

               (5)

               Īpašās programmas “Idejas” pārvaldība ietver tādu pētniecības projektu īstenošanu, kas nav saistīti ar politisku lēmumu pieņemšanu un prasa padziļinātas tehniskas un finanšu zināšanas visā projekta ciklā.

               (6)

               Ar programmas īstenošanu saistītu uzdevumu deleģēšana izpildaģentūrai ir iespējama, skaidri nodalot programmas izstrādi, kas ietilpst Zinātniskās padomes pienākumos un ko apstiprina Komisija, un programmas īstenošanu, kuru plānots uzticēt izpildaģentūrai un kuru tā veiks saskaņā ar Zinātniskās padomes noteiktajiem principiem un metodiku.

               (7)

               Minētajam mērķim veiktā izmaksu un ieguvumu analīze liecina, ka izpildaģentūras izmantošana Eiropas Pētniecības padomes pasākumu pārvaldībai būtu izdevīga gan finansiālā, gan nefinansiālā ziņā.

               (8)

               Aģentūrai būs jāizpilda darbības budžets saskaņā ar Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (5).

               (9)

               Šajā lēmumā paredzētie pasākumi ir saskaņā ar Izpildaģentūru komitejas atzinumu,

         IR NOLĒMUSI ŠĀDI.
   1. pants
   Aģentūras izveide
   1.   Ar šo lēmumu Kopienas pasākumu pārvaldībai pētniecības jomā tiek izveidota izpildaģentūra (turpmāk tekstā – “aģentūra”), kuras statūti ir noteikti Regulā (EK) Nr. 58/2003.
   2.   Aģentūras nosaukums ir “Eiropas Pētniecības padomes izpildaģentūra”.
   2. pants
   Atrašanās vieta
   Aģentūra atrodas Briselē.
   3. pants
   Darbības laiks
   Aģentūru izveido darbam laikposmā no 2008. gada 1. janvāra līdz 2017. gada 31. decembrim.
   4. pants
   Mērķi un uzdevumi
   1.   Saskaņā ar Eiropas Kopienas Septīto pamatprogrammu pētniecībai, tehnoloģiju attīstībai un demonstrējumu pasākumiem (2007. līdz 2013. gads), kas izveidota ar Lēmumu 1982/2006/EK, aģentūrai tiek uzticēti šādi uzdevumi:

               —

               atbilstīgi lēmumam, ar ko piešķir pilnvaras šai aģentūrai, – pārvaldīt posmus īpašu projektu izpildes gaitā, īstenojot īpašo programmu “Idejas”, saskaņā ar Padomes Lēmumu 2006/972/EK (6) un Zinātniskās padomes izstrādāto un Komisijas pieņemto darba programmu, kā arī veikt tam nepieciešamās pārbaudes, pieņemot attiecīgus lēmumus saskaņā ar Komisijas piešķirtajām pilnvarām,

               —

               pieņemt juridiskos instrumentus budžeta ieņēmumu un izdevumu izpildei un saskaņā ar Komisijas piešķirtajām pilnvarām veikt visas tās darbības, kas nepieciešamas īpašās programmas “Idejas” pārvaldībai, jo īpaši tās, kuras saistītas ar piešķīrumu sniegšanu un līgumu slēgšanas tiesību piešķiršanu,

               —

               apkopot, analizēt un nosūtīt Komisijai un Zinātniskajai padomei visu informāciju, kas nepieciešama Kopienas programmas īstenošanas vadībai.

         2.   Komisijas lēmumā, ar ko aģentūrai piešķir pilnvaras, sīki izklāsta tai uzticētos uzdevumus; lēmumu groza gadījumos, kad aģentūrai tiek uzticēta papildu uzdevumu veikšana. Lēmumu nosūta Izpildaģentūru komitejai zināšanai.
   5. pants
   Organizatoriskā struktūra
   1.   Aģentūru pārvalda Koordinācijas komiteja un Komisijas iecelts direktors.
   2.   Koordinācijas komitejas locekļus ieceļ uz diviem gadiem.
   3.   Aģentūras direktoru ieceļ amatā uz četriem gadiem.
   4.   Koordinācijas komitejas locekļu un direktora pilnvaru termiņu var pagarināt.
   6. pants
   Piešķīrumi
   Aģentūra saņem piešķīrumus, kuri iekļauti Eiropas Kopienu vispārējā budžetā un kurus piešķir no īpašajai programmai “Idejas” atvēlētajiem līdzekļiem.
   7. pants
   Uzraudzība un ziņojumu sniegšana
   Aģentūra ir Komisijas uzraudzībā; tā regulāri ziņo Komisijai par tai uzticētās programmas īstenošanas gaitu, ievērojot pilnvaru piešķiršanas dokumentā paredzēto kārtību un ziņojumu sniegšanas biežumu.
   8. pants
   Darbības budžeta izpilde
   Aģentūra izpilda savu darbības budžetu saskaņā ar Regulas (EK) Nr. 1653/2004 noteikumiem.

      Briselē, 2007. gada 14. decembrī

            Komisijas vārdā —

            Komisijas loceklis

         Janez POTOČNIK

      (1)  OV L 11, 16.1.2003., 1. lpp.

      (2)  OV L 412, 30.12.2006., 1. lpp.

      (3)  OV L 54, 22.2.2007., 81. lpp.

      (4)  OV L 57, 24.2.2007., 14. lpp.

      (5)  OV L 297, 22.9.2004., 6. lpp. Regulā grozījumi izdarīti ar Regulu (EK) Nr. 1821/2005 (OV L 293, 9.11.2005., 10. lpp.).

      (6)  OV L 400, 30.12.2006., 243. lpp.


title: komisijas lēmums (2003. gada 7. jūlijs), ar kuru pieņem Kopienas importa lēmumus par dažām ķimikālijām saskaņā ar Eiropas Parlamenta un Padomes Regulu (EK) Nr. 304/2003 un groza Lēmumus 2000/657/EK un 2001/852/EKDokuments attiecas uz EEZ.

text:
Svarīgs juridisks paziņojums

|

32003D0508

Oficiālais Vēstnesis L 174 , 12/07/2003 Lpp. 0010 - 0039

		Komisijas Lēmums(2003. gada 7. jūlijs),ar kuru pieņem Kopienas importa lēmumus par dažām ķimikālijām saskaņā ar Eiropas Parlamenta un Padomes Regulu (EK) Nr. 304/2003 un groza Lēmumus 2000/657/EK un 2001/852/EK(Dokuments attiecas uz EEZ)(2003/508/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2003. gada 28. janvāra Regulu (EK) Nr. 304/2003 par bīstamu ķīmisku vielu eksportu un importu [1] un jo īpaši tās 12. panta 1. punktu,tā kā:(1) Saskaņā ar Regulu (EK) Nr. 304/2003 Komisijai ir jāpieņem lēmums Kopienas vārdā par to, vai atļaut kādas ķimikālijas importu Kopienā pēc iepriekš norunātas piekrišanas (PIC) procedūras.(2) Apvienoto Nāciju Organizācijas Vides programma (UNEP) un ANO Pārtikas un lauksaimniecības organizācija (FAO) ir izraudzītas nodrošināt sekretariāta pakalpojumus pagaidu PIC procedūras veikšanai, kura noteikta ar Roterdamas Konvencijas par iepriekš norunātu procedūru attiecībā uz dažām bīstamām vielām un pesticīdiem starptautiskajā tirdzniecībā pilnvaroto konferences nobeiguma aktu, jo īpaši rezolūciju par tajā noteiktajiem pagaidu pasākumiem; Konvencija parakstīta 1998. gada 11. septembrī, un Kopiena to apstiprinājusi ar Padomes Lēmumu 2003/106/EK [2].(3) Komisijai, darbojoties kā kopīgi izraudzītai iestādei, Kopienas un tās dalībvalstu vārdā ir jānosūta par ķimikālijām pieņemtie lēmumi pagaidu PIC procedūras sekretariātam, turpmāk tekstā "pagaidu sekretariāts".(4) Pagaidu sekretariāts PIC procedūras dalībniekiem ziņošanai par importa lēmumiem pieprasījis izmantot īpašu importētājas valsts atbildes veidlapu.(5) Vielu sarakstam, uz kurām attiecas pagaidu PIC procedūra, ir pievienota ķīmiskā viela monokrotofoss, ko izmanto par pesticīdu, par kuru Komisija no pagaidu sekretariāta saņēmusi informāciju ar dokumentu par lēmumu pamatnostādnēm. Uz monokrotofosu jau attiecināta pagaidu PIC procedūra tādējādi, ka daži ļoti bīstami pesticīdu preparāti, kas satur monokrotofosu, ir iekļauti Roterdamas Konvencijas III pielikumā. Līdz laikam, kamēr tiks veikts monokrotofosa Kopienas novērtējums saskaņā ar Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [3], kurā jaunākie grozījumi izdarīti ar Regulu (EK) Nr. 806/2003 [4], pagaidu lēmums par šiem pesticīdu preparātiem pieņemts ar Komisijas 2000. gada 16. oktobra Lēmumu 2000/657/EK par Kopienas importa lēmumu pieņemšanu par dažām ķīmiskām vielām saskaņā ar Padomes Regulu (EEK) Nr. 2455/92 par dažu bīstamu ķīmisko vielu eksportu un importu [5], kas grozīts ar Lēmumu 2001/852/EK [6]. Saskaņā ar 2002. gada 20. novembra Komisijas Regulu (EK) Nr. 2076/2002, ar ko pagarina Padomes Direktīvas 91/414/EEK 8. panta 2. punktā noteikto termiņu un kas attiecas uz dažu aktīvo vielu neiekļaušanu minētās direktīvas I pielikumā, un uz atļauju atcelšanu augu aizsardzības līdzekļiem, kas satur šīs vielas [7], monokrotofoss nav iekļauts Direktīvas 91/414/EEK I pielikumā, bet atļaujas to saturošajiem augu aizsardzības līdzekļiem jāatsauc līdz 2003. gada 25. jūlijam. Tāpēc Lēmumā 2000/657/EK noteiktais pagaidu lēmums jāaizstāj ar galīgo importa lēmumu.(6) Uz ķīmiskajām vielām 2,4,5–T, hlorbenzilātu un fosfamidonu attiecas Direktīva 91/414/EEK, kas paredz pārejas periodu, kura laikā dalībvalstis līdz Kopienas lēmuma pieņemšanai var pieņemt lēmumus par vielām un preparātiem, uz kuriem attiecas minētā direktīva. Ar Regulu (EK) Nr. 2076/2002 šīs vielas netiek iekļautas Direktīvas 91/414/EEK I pielikumā, bet atļaujas augu aizsardzības līdzekļiem, kuri tās satur, jāatsauc līdz 2003. gada 25. jūlijam. Tie importa lēmumi par 2,4,5–T, hlorbenzilāta un fosfamidona pesticīdu preparātiem, kas noteikti Lēmumā 2000/657/EK un kas līdz Kopienas lēmumu pieņemšanai ir pagaidu lēmumi, tāpēc jāaizstāj ar galīgajiem lēmumiem.(7) Direktīva 91/414/EEK attiecas arī uz parationu un metilparationu. Ar Komisijas 2001. gada 9. jūlija Lēmumu 2001/520/EK par parationa neiekļaušanu Padomes Direktīvas 91/414/EEK I pielikumā un par atļauju atsaukšanu augu aizsardzības līdzekļiem, kuri satur šo aktīvo vielu [8], un Komisijas 2003. gada 10. marta Lēmumu 2003/166/EK par metilparationa neiekļaušanu Padomes Direktīvas 91/414/EEK I pielikumā un par atļauju atsaukšanu augu aizsardzības līdzekļiem, kuri satur šo aktīvo vielu [9] šīs vielas tagad nav iekļautas Direktīvas 91/414/EEK I pielikumā, un atsauktas atļaujas augu aizsardzības līdzekļiem, kas tos satur. Tāpēc importa lēmumi par parationa un metilparationa pesticīdu preparātiem, kas noteikti ar Komisijas 2001. gada 19. novembra Lēmumu 2001/852/EK par Kopienas importa lēmumu pieņemšanu saskaņā ar Padomes Regulu (EEK) Nr. 2455/92 par dažu bīstamu ķimikāliju eksportu un importu un par Lēmuma 2000/657/EK grozīšanu, un attiecīgi Lēmumu 2000/657/EK, kas pieņemti kā pagaidu lēmumi līdz Kopienas lēmuma pieņemšanai, jāaizstāj ar galīgu lēmumu.(8) Uz ķīmisko vielu etilēnoksīdu attiecas Padomes 1978. gada 21. decembra Direktīva 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir noteiktas aktīvās vielas [10], kurā jaunākie grozījumi izdarīti ar Direktīvu 807/2003/EEK [11]. Tas atspoguļots Lēmumā 2001/852/EK esošajā galīgajā lēmumā par importu. Tomēr etilēnoksīds nesen iekļauts esošo vielu novērtēšanas Kopienas programmā saskaņā ar Eiropas Parlamenta un Padomes 1998. gada 16. februāra Direktīvu 98/8/EK par biocīdu preparātu laišanu tirgū [12], kas paredz parejas periodu, kura laikā dalībvalstis līdz Kopienas lēmuma pieņemšanai var pieņemt lēmumu par vielām un preparātiem, uz kuriem tā attiecas. Tāpēc jāmaina importa lēmums, kas noteikts Lēmumā 2001/852/EK.(9) Polibrombifeniliem (PBB) Kopienas līmenī noteikti nopietni ierobežojumi ar Padomes 1976. gada 27. jūlija Direktīvu 76/769/EEK par to dalībvalstu normatīvo un administratīvo aktu tuvināšanu, kas attiecas uz dažu bīstamu vielu un preparātu tirgū laišanas un lietošanas ierobežojumiem [13], kurā jaunākie grozījumi izdarīti ar Eiropas Parlamenta un Padomes Direktīvu 2003/11/EK [14]. Tas atspoguļots Kopienas importa lēmumā, kas publicēts PIC V apkārtrakstā par stāvokli uz 1995. gada 30. jūniju. Tomēr šajā lēmumā nav ņemts vērā, ka Austrijā no 1993. gada polibrombifenili (PBB) ir pilnīgi aizliegti. Tāpēc šis importa lēmums ir jāaizstāj.(10) Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar 29. pantu Padomes Direktīvā 67/548/EEK [15], kurā jaunākie grozījumi izdarīti ar Regulu (EK) Nr. 807/2003,IR PIEŅĒMUSI ŠO LĒMUMU.1. pantsPagaidu lēmumus par ķīmisko vielu 2,4,5–T, hlorbenzilāta, metilparationa, monokrotofosa un fosfamidona importu, kas noteikti Lēmuma 2000/657/EEK pielikumā, aizstāj ar importētājas valsts atbildes veidlapām, kas norādītas šā lēmuma I pielikumā.2. pantsGalīgo lēmumu par etilēnoksīda importu un par pagaidu lēmumu par parationa importu, kas noteikts Lēmuma 2001/852/EK pielikumā, aizstāj ar importētājas valsts atbildes veidlapām, kas norādītas šā lēmuma II pielikumā.3. pantsGalīgo lēmumu par polibrombifenilu (PBB) importu, kas publicēts PIC V apkārtrakstā, aizstāj ar importētājas valsts atbildes veidlapu, kas norādīta šā lēmuma III pielikumā.Briselē, 2003. gada 7. jūlijāKomisijas vārdā —Komisijas locekleMargot Wallström[1] OV L 63, 6.3.2003., 1. lpp.[2] OV L 63, 6.3.2003., 27. lpp.[3] OV L 230, 19.8.1991., 1. lpp.[4] OV L 122, 16.5.2003., 1. lpp.[5] OV L 275, 27.10.2000., 44. lpp.[6] OV L 318, 4.12.2001., 28. lpp.[7] OV L 319, 23.11.2002., 3. lpp.[8] OV L 187, 10.7.2001., 47. lpp.[9] OV L 67, 12.3.2003., 18. lpp.[10] OV L 33, 8.2.1979., 36. lpp.[11] OV L 122, 16.5.2003., 36. lpp.[12] OV L 123, 24.4.1998., 1. lpp.[13] OV L 262, 27.9.1976., 201. lpp.[14] OV L 42, 15.2.2003., 45. lpp.[15] OV 196, 16.8.1967., 1. lpp.--------------------------------------------------I PIELIKUMSPārskatītie importa lēmumi par ķīmiskajām vielām 2,4,5–T, hlorbenzilātu, metilparationu, monokrotofosu un fosfamidonu, kas aizstāj iepriekšējos importa lēmumus, kuri noteikti Lēmumā 2000/657/EK+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------II PIELIKUMSPārskatītie importa lēmumi par ķīmiskajām vielām etilēnoksīdu un parationu, kas aizstāj iepriekšējos importa lēmumus, kuri noteikti Lēmumā 2001/852/EK+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------III PIELIKUMSPārskatīts importa lēmums par ķīmisko vielu PBB (polibrombifenili), ar ko aizstāj iepriekšējo 1995. gadā pieņemto importa lēmumu+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: 2008/823/EK: Komisijas Lēmums ( 2008. gada 22. oktobris), ar kuru groza Lēmumu 95/319/EK, ar ko izveido Vecāko darba inspektoru komiteju (Dokuments attiecas uz EEZ)

text:
               30.10.2008

               LV

               Eiropas Savienības Oficiālais Vēstnesis

               L 288/5

      KOMISIJAS LĒMUMS

   (2008. gada 22. oktobris),
   ar kuru groza Lēmumu 95/319/EK, ar ko izveido Vecāko darba inspektoru komiteju
   (Dokuments attiecas uz EEZ)
   (2008/823/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Ar Lēmumu 95/319/EK (1) Komisija izveidoja Vecāko darba inspektoru komiteju (turpmāk – “Komiteja”).

               (2)

               Eiropas Savienības pēdējo paplašināšanās kārtu rezultātā Komitejas locekļu skaits ir faktiski dubultojies. Patlaban plenārsēdēs piedalās 54 Komitejas locekļi. Jaunas paplašināšanās gadījumā šis skaitlis palielināsies vēl vairāk.

               (3)

               Lai Komiteja varētu pildīt savus uzdevumus un Komitejas locekļiem dotu iespēju praktiski un interaktīvi apmainīties ar pieredzi un viedokļiem, kas šādas daudzskaitlīgas Komitejas gadījumā nav iespējams, ir jāsamazina locekļu skaits līdz vienam pārstāvim no katras dalībvalsts līdzšinējo divu pārstāvju vietā. Dalībvalstīm jādod iespēja iecelt aizvietotāju, kas apmeklē sanāksmes, ja pilntiesīgais Komitejas loceklis nevar ierasties.

               (4)

               Lai garantētu Komitejas darba kvalitāti, Komitejas locekļu kandidātiem jābūt valsts darba inspekcijas dienestu augstākajām amatpersonām ar pilnvarojumu veikt Komitejas uzdevumus.

               (5)

               Jāparedz nosacījums, ka visus locekļus vai to aizvietotājus uz Komitejas sanāksmēm var pavadīt eksperts. Ar sanāksmju organizāciju saistītu praktisku apsvērumu dēļ par ekspertu piedalīšanos jāpaziņo vismaz vienu mēnesi pirms Komitejas attiecīgās sanāksmes.

               (6)

               Lai sekmētu darba grupu darbu, jāparedz iespēja, ka to priekšsēdētājs var būt valsts darba inspekcijas dienesta eksperts, kas nav Komitejas loceklis.

               (7)

               Komitejas sanāksmēs jābūt iespējai piedalīties īpašu kategoriju novērotājiem.

               (8)

               Komitejai jāpieņem reglaments, kurā aprakstīta darba praktiskā norise.

               (9)

               Attiecīgi jāgroza Lēmums 95/319/EK.

               (10)

               Šim lēmumam jāstājas spēkā no2010. gada 1. janvāra, proti, no dienas, kad Komitejas locekļiem sākas jauns pilnvaru termiņš,

         IR NOLĒMUSI ŠĀDI.
   1. pants
   Lēmumu 95/319/EK groza šādi.

               1)

               Lēmuma 5. pantu groza šādi:

                           a)

                           panta 1. un 2. punktu aizstāj ar šādiem punktiem:
                           “1.   Komitejā darbojas viens pilntiesīgs loceklis no katras dalībvalsts.
                           Katram pilntiesīgajam loceklim var iecelt vienu aizvietotāju. Aizvietotājs apmeklē Komitejas sanāksmes tikai gadījumā, ja pilntiesīgais loceklis nevar ierasties.
                           2.   Pilntiesīgos Komitejas locekļus un to aizstājējus pēc dalībvalstu ieteikuma ieceļ Komisija.
                           Iesniedzot Komisijai kandidātu vārdus, dalībvalstis nodrošina, ka tie ir valsts darba inspekcijas dienestu augstākās amatpersonas ar pilnvarojumu veikt Komitejas uzdevumus.”;

                           b)

                           svītro 5. punktu.

               2)

               Lēmuma 8. pantu aizstāj ar šādu pantu:
               “8. pants
               1.   Komiteja, saskaņojot ar Komisijas pārstāvi, var uzaicināt piedalīties tās darbā jebkuru personu, kura ir īpaši kompetenta kādā sanāksmes darba kārtības jautājumā.
               2.   Katru Komitejas locekli vai tā aizstājēju var pavadīt eksperts ar nosacījumu, ka Komitejas loceklis iesniedz priekšsēdētājam pamatotu pieprasījumu vismaz vienu mēnesi pirms Komitejas attiecīgās sanāksmes.”

               3)

               Lēmuma 9. panta 2. punktu aizstāj ar šādu punktu:
               “2.   Darba grupu priekšsēdētājs ir Komitejas loceklis vai dalībvalsts darba inspekcijas dienestu eksperts, un darba grupu dalībnieki ir Komitejas locekļi un/vai eksperti atkarībā no apstākļiem. Darba grupas atskaitās Komitejai plenārsēdēs.”

               4)

               Lēmumu papildina ar šādu 9.a pantu:
               “9.a pants
               Komitejas locekļi un eksperti nesaņem atalgojumu par darbu.”

               5)

               Lēmuma 10. pantu papildina ar šādu 3. punktu:
               “3.   Komitejas sanāksmes novērotāja statusā var apmeklēt šādas personas:

                           a)

                           darba inspekcijas dienestu pārstāvis no katras EEZ/EBTA valsts;

                           b)

                           Eiropas Darba drošības un veselības aizsardzības aģentūras direktors;

                           c)

                           Starptautiskās Darba organizācijas pārstāvis.”

               6)

               Lēmumu papildina ar šādu 11.a pantu:
               “11.a pants
               Komiteja pieņem reglamentu, kurā nosaka darba praktisko norisi, tostarp kārtību sanāksmju sasaukšanai un darba grupu organizācijai.”;

               7)

               Lēmuma 12. panta 2. punktu aizstāj ar šādu punktu:
               “2.   Komisija minēto ziņojumu nosūta tālāk Padomei, Eiropas Parlamentam, Eiropas Ekonomikas un sociālo lietu komitejai un Darba drošības un veselības aizsardzības padomdevējai komitejai.”

         2. pants
   Šis lēmums stājas spēkā 2010. gada 1. janvārī.

      Briselē, 2008. gada 22. oktobrī

            Komisijas vārdā —

            Komisijas loceklis

         Vladimír ŠPIDLA

      (1)  OV L 188, 9.8.1995., 11. lpp.


title: Lēmums Nr. U1 ( 2009. gada 12. jūnijs ) par Eiropas Parlamenta un Padomes Regulas (EK) Nr. 987/2009 54. panta 3. punktu saistībā ar bezdarbnieka pabalstu palielināšanu par apgādībā esošiem ģimenes locekļiem (Dokuments attiecas uz EEZ un uz EK un Šveices nolīgumu)

text:
               24.4.2010

               LV

               Eiropas Savienības Oficiālais Vēstnesis

               C 106/42

         LĒMUMS Nr. U1
   (2009. gada 12. jūnijs)
   par Eiropas Parlamenta un Padomes Regulas (EK) Nr. 987/2009 54. panta 3. punktu saistībā ar bezdarbnieka pabalstu palielināšanu par apgādībā esošiem ģimenes locekļiem
   (Dokuments attiecas uz EEZ un uz EK un Šveices nolīgumu)
   2010/C 106/11
   ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI,
   ņemot vērā 72. panta a) punktu Eiropas Parlamenta un Padomes 2004. gada 29. aprīļa Regulā (EK) Nr. 883/2004 par sociālās nodrošināšanas sistēmu koordinēšanu (1), kurā paredzēts, ka Administratīvā komisija nodarbojas ar visiem administratīviem jautājumiem vai interpretācijas jautājumiem, kas izriet no Regulas (EK) Nr. 883/2004 un Eiropas Parlamenta un Padomes Regulas (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (2),
   ņemot vērā Regulas (EK) Nr. 987/2009 54. panta 2. un 3. punktu,
   tā kā:

               (1)

               Atbilstīgi Regulas (EK) Nr. 987/2009 54. panta 3. punktam, ja dalībvalsts tiesību aktos paredzēts, ka bezdarbnieka pabalsta apmērs ir atkarīgs no ģimenes locekļu skaita, aprēķinot pabalstu, kompetentā iestāde ņem vērā arī to, cik ģimenes locekļu dzīvo tādas dalībvalsts teritorijā, kura nav kompetentās iestādes atrašanās vietas dalībvalsts.

               (2)

               Saskaņā ar minētās regulas 2. panta 2. punktu iestādes bez kavēšanās sniedz visus datus, kas vajadzīgi to personu tiesību un pienākumu apzināšanai un noteikšanai, uz kurām attiecas Regula (EK) Nr. 883/2004, vai bez kavēšanās apmainās ar šādiem datiem.

               (3)

               Regulas (EK) Nr. 987/2009 4. panta 1. punktā paredzētie dokumenti un strukturēti elektroniskie dokumenti ir veids, kā pierādīt attiecīgās personas tiesības, bet to izdošana nav nosacījums šādu tiesību esamībai.

               (4)

               Dokumentus par ģimenes locekļiem, kas dzīvo tādas dalībvalsts teritorijā, kura nav kompetentās iestādes atrašanās vietas dalībvalsts, var nosūtīt tikai pēc tam, kad sācies bezdarba periods, par kuru maksājams pabalsts.

               (5)

               Maksājumu starpība, kas rodas saistībā ar bezdarbnieka pabalsta palielinājumu par ģimenes locekļiem, ir jāveic par laikposmu pirms dienas, kad iesniegta informācija par ģimenes locekļiem, kuri dzīvo tādas dalībvalsts teritorijā, kas nav kompetentās iestādes atrašanās vietas dalībvalsts, ja minētās personas jau bija bezdarbnieka apgādībā bezdarba perioda sākumā, par kuru maksājams pabalsts.
               Rīkojoties saskaņā ar Regulas (EK) Nr. 883/2004 71. panta 2. punktā izklāstītajiem nosacījumiem,

         IR NOLĒMUSI ŠĀDI.

               1.

               Tas, ka dokumentu par ģimenes locekļiem iesniedz pēc tam, kad sācies bezdarba periods, par kuru maksājams pabalsts, nenozīmē, ka tiek atlikta tiesību iegūšana uz palielinātu bezdarbnieka pabalstu par apgādībā esošiem ģimenes locekļiem, un šo pabalstu nosaka saskaņā ar kompetentās valsts tiesību aktiem.

               2.

               Ja iestāde, kura iesniedz 1. punktā minēto dokumentu, nevar apliecināt, ka ģimenes locekļi netiek ņemti vērā, aprēķinot bezdarbnieka pabalstus, citas personas dēļ saskaņā ar tās dalībvalsts tiesību aktiem, kurā tie dzīvo, attiecīgā persona var papildināt šo dokumentu, paziņojot par minēto faktu.

               3.

               Šo lēmumu publicē Eiropas Savienības Oficiālajā Vēstnesī. To piemēro no Regulas (EK) Nr. 987/2009 spēkā stāšanās dienas.

            Administratīvās komisijas priekšsēdētāja

         Gabriela PIKOROVÁ

      (1)  OV L 166, 30.4.2004., 1. lpp.

      (2)  OV L 284, 30.10.2009., 1. lpp.


title: Eiropas Parlamenta Lēmums (2010. gada 5. maijs) par Euratom Apgādes aģentūras 2008. finanšu gada budžeta izpildes apstiprināšanu

text:
               25.9.2010

               LV

               Eiropas Savienības Oficiālais Vēstnesis

               L 252/192

         EIROPAS PARLAMENTA LĒMUMS
   (2010. gada 5. maijs)
   par Euratom Apgādes aģentūras 2008. finanšu gada budžeta izpildes apstiprināšanu
   (2010/540/ES)
   EIROPAS PARLAMENTS,
   ņemot vērā Euratom Apgādes aģentūras 2008. finanšu gada galīgos pārskatus,
   ņemot vērā Revīzijas palātas ziņojumu par Euratom Apgādes aģentūras 2008. finanšu gada pārskatiem, ar Aģentūras atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2008. gada 12. februāra Lēmumu 2008/114/EK, Euratom, ar ko nosaka Euratom Apgādes aģentūras statūtus (3), un jo īpaši tā 8. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0076/2010),

               1.

               sniedz Euratom Apgādes aģentūras ģenerāldirektoram apstiprinājumu par aģentūras 2008. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Euratom Apgādes aģentūras ģenerāldirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 6. lpp.

      (2)  OV L 248, 16.9.2002., 1. lpp.

      (3)  OV L 41, 15.2.2008., 15. lpp.

      (4)  OV L 357, 31.12.2002., 72. lpp.
    ---documentbreak---

               25.9.2010

               LV

               Eiropas Savienības Oficiālais Vēstnesis

               L 252/193

         EIROPAS PARLAMENTA REZOLŪCIJA
   (2010. gada 5. maijs)
   ar konstatējumiem, kas ir neatņemama daļa no Lēmuma par Euratom Apgādes aģentūras 2008. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Euratom Apgādes aģentūras 2008. finanšu gada galīgos pārskatus,
   ņemot vērā Revīzijas palātas ziņojumu par Euratom Apgādes aģentūras 2008. finanšu gada pārskatiem, ar Aģentūras atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2008. gada 12. februāra Lēmumu 2008/114/EK, Euratom, ar ko nosaka Euratom Apgādes aģentūras statūtus (3), un jo īpaši tā 8. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0076/2010),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par 2008. finanšu gadu ir ticami un ka pakārtotie darījumi ir likumīgi un pareizi,

               B.

               tā kā saskaņā ar Lēmumu 2008/114/EK, Euratom tika mainīts 1958. gadā izveidotās un Luksemburgā atrodošās Euratom Apgādes aģentūras statuss un tā kļuva par aģentūru,

               1.

               norāda, ka 2008. gadā Aģentūra nesaņēma subsīdijas savas darbības nodrošināšanai un ka Komisija uzņēmās visus Aģentūras izdevumus saistībā ar 2008. gada budžeta izpildi; ņem arī vērā, ka no 2007. finanšu gada pārnestās saistības sedza ar 2007. finanšu gadā neizlietoto subsīdiju daļu;

               2.

               tāpēc atzīmē – ņemot vērā, ka Aģentūrai nav patstāvīga budžeta, tā ir faktiski iekļauta Komisijā;

               3.

               tomēr norāda, ka šis stāvoklis rada jautājumu par nepieciešamību saglabāt Aģentūras pašreizējo darbības veidu un organizāciju; tomēr ņem vērā Aģentūras atbildi, kurā teikts, ka pašreizējais stāvoklis liecina par līdzsvaru starp skaidrajām attiecībām ar Komisiju, no vienas puses, (piemēram, Komisija var sniegt norādījumus, turklāt tā ieceļ Aģentūras ģenerāldirektoru) un juridiskās un finansiālās patstāvības pakāpi, no otras puses;

      Iekšējā revīzija

               4.

               atzīst, ka atbilstoši Aģentūras statūtu 3. pantam tā izraudzījās pati savu iekšējo revidentu, kurš 2009. gada 1. jūlijā sāka pildīt savus pienākumus;

               5.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2010. gada 5. maija rezolūciju (5) par aģentūru darbību, finanšu pārvaldību un kontroli.

      (1)  OV C 304, 15.12.2009., 6. lpp.

      (2)  OV L 248, 16.9.2002., 1. lpp.

      (3)  OV L 41, 15.2.2008., 15. lpp.

      (4)  OV L 357, 31.12.2002., 72. lpp.

      (5)  Pieņemtie teksti, P7_TA(2010)0139 (skatīt šā Oficiālā Vēstneša 241. lpp.).


title: 2011/574/ES: Eiropas Parlamenta Lēmums ( 2011. gada 10. maijs ) par Eiropas Slimību profilakses un kontroles centra 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/145

         EIROPAS PARLAMENTA LĒMUMS
   (2011. gada 10. maijs)
   par Eiropas Slimību profilakses un kontroles centra 2009. finanšu gada budžeta izpildes apstiprināšanu
   (2011/574/ES)
   EIROPAS PARLAMENTS,
   ņemot vērā Eiropas Slimību profilakses un kontroles centra 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Slimību profilakses un kontroles centra 2009. finanšu gada pārskatiem, ar Centra atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (3), un jo īpaši tās 23. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0107/2011),

               1.

               sniedz Eiropas Slimību profilakses un kontroles centra direktoram apstiprinājumu par Centra 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Slimību profilakses un kontroles centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 124. lpp.

      (2)  OV L 248, 16.9.2002., 1. lpp.

      (3)  OV L 142, 30.4.2004., 1. lpp.

      (4)  OV L 357, 31.12.2002., 72. lpp.
    ---documentbreak---

               27.9.2011

               LV

               Eiropas Savienības Oficiālais Vēstnesis

               L 250/146

         EIROPAS PARLAMENTA REZOLŪCIJA
   (2011. gada 10. maijs)
   ar konstatējumiem, kas ir neatņemama daļa no Lēmuma par Eiropas Slimību profilakses un kontroles centra 2009. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Slimību profilakses un kontroles centra 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Slimību profilakses un kontroles centra 2009. finanšu gada pārskatiem, ar Centra atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (3), un jo īpaši tās 23. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0107/2011),

               A.

               tā kā Revīzijas palāta norādīja, ka tā ir guvusi pamatotu pārliecību par to, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2010. gada 5. maijā Parlaments sniedza Eiropas Slimību profilakses un kontroles centra direktoram apstiprinājumu par Centra 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           pieņēma zināšanai Revīzijas palātas konstatējumu, ka uz nākamo gadu bija jāpārnes apropriācijas aptuveni EUR 16 200 000 apmērā (tas atbilst 40 % no Centra kopējā budžeta),

                           —

                           pauda bažas par to, ka vēl 2008. gada 31. decembrī starp Centru un Zviedrijas valdību joprojām nebija vienošanās par Centra atrašanās vietu,

                           —

                           uzsvēra, ka joprojām bija konstatējamas nepilnības darbā pieņemšanas procedūru plānošanā,

                           —

                           pauda nožēlu par to, ka Centrs vēl nav izpildījis pienākumu nosūtīt budžeta izpildes apstiprinātājiestādei direktora sagatavotu ziņojumu, kurā būtu apkopoti dati par iekšējā revidenta veikto iekšējo revīziju skaitu un veidu, sniegtajiem ieteikumiem un šajā sakarā veiktajiem pasākumiem atbilstoši (Finanšu pamatregulas 72. panta 5. punkts);

               C.

               tā kā Centra 2009. gada budžets bija EUR 51 000 000, t. i., par 25,3 % lielāks nekā 2008. finanšu gadā,

               1.

               konstatē, ka Centra budžets palielinājās no EUR 17 100 000 (2006. gadā) līdz EUR 51 000 000 (2009. gadā);

               2.

               norāda, ka 2009. gadā Centram piešķirtie resursi bija EUR 51 000 000, no kuriem EUR 48 100 000 bija subsīdija no Savienības budžeta;

               3.

               uzsver, ka maksājumu apropriāciju izlietojums ir uzlabojies, sasniedzot 91 %, kas nozīmē, ka neizlietoto līdzekļu apjoms ir EUR 4 800 000; tomēr norāda, ka nepilnīgais izlietojums ir saistīts ar to, ka Centrs bija ierobežojis maksājumu apropriāciju pieprasījumus, lai samazinātu skaidras naudas līdzekļus bankas kontā gada beigās, kā to bija pieprasījusi Revīzijas palāta un Komisija;

      Darbības rādītāji

               4.

               vēlreiz aicina Centru tabulā, kas pievienojama nākamajam Revīzijas palātas ziņojumam, salīdzināt veikumu tajā finanšu gadā, attiecībā uz kuru ir jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Centra darbību no gada gadā;

               5.

               tomēr uzskata Centru par nozīmīgu struktūru, kas sekmē un pilnveido slimību uzraudzību Eiropā, kā arī novērtē un dara zināmus pašreizējos un jaunos apdraudējumus, ko cilvēku veselībai rada infekcijas slimības;

               6.

               norāda uz Centra nozīmīgo ieguldījumu cīņā pret H1N1 gripas pandēmiju 2009. gadā, piemēram, sagatavojot pagaidu vadlīnijas par noteiktu gripas vakcīnu izmantošanu 2009. gada H1N1 gripas pandēmijas laikā;

               7.

               uzskata, ka ir jānostiprina Centra pilnvaras, lai Savienībā varētu patstāvīgi novērtēt inficēšanās risku pandēmijas laikā un lai uzlabotu koordināciju starp dalībvalstīm;

               8.

               norāda, ka infekcijas slimību epidemioloģijas, uzraudzības, profilakses un apkarošanas jomā 2009. gadā Centrā ir izstrādāts ievērojams produktu un pakalpojumu skaits, kā arī publicēti dažādi zinātniskie ziņojumi;

               9.

               prasa Revīzijas palātai veikt Centra darbības rezultātu revīzijas;

      Apropriāciju pārnešana

               10.

               pauž bažas par to, ka jau 2006. gadā Revīzijas palāta ziņoja par pārnesto apropriāciju augsto līmeni, kas nelabvēlīgi ietekmē budžeta izpildi un neatbilst gada pārskata principam; it īpaši norāda, ka apropriācijas, kas tika pārnestas no 2008. gada un kuru summa sasniedza EUR 2 200 000, bija jāanulē un ka 2009. gadā pārnestās apropriācijas sasniedza 42 % no II sadaļas “Administratīvie izdevumi” un 63 % no III sadaļas “Pamatdarbības izdevumi”; tādēļ aicina Centru informēt budžeta izpildes apstiprinātājiestādi par trūkumu novēršanas nolūkā veiktajiem pasākumiem;

      Centra atrašanās vieta

               11.

               atzinīgi vērtē to, ka galu galā Valdes priekšsēdētājs un Zviedrijas sabiedrības veselības un veco ļaužu aprūpes ministrs 2010. gada 30. jūnijā parakstīja nolīgumu par atrašanās vietu, kā arī to, ka tika pieņemtas attiecīgas izmaiņas tiesību aktos, lai Centra darbinieki un viņu ģimenes locekļi tiktu iekļauti Zviedrijas iedzīvotāju reģistrā;

      Iekšējā revīzija

               12.

               pauž bažas par to, ka Centrs atkal ir nepilnīgi izpildījis savu pienākumu budžeta izpildes apstiprinātājiestādei iesniegt direktora sagatavotu ziņojumu, kurā atbilstoši Finanšu pamatregulas 72. panta 5. punktam īsumā izklāstīts Iekšējā revīzijas dienesta (IRD) ieteikuma saturs; it īpaši pauž bažas par to, ka saistībā ar iepriekšējo ieteikumu izpildes pārbaudi Centrs no IRD ir saņēmis vienu ieteikumu, kas novērtēts kā “ļoti svarīgs”, un septiņus citus ieteikumus, kas novērtēti kā “svarīgi”, bet nav sniegta nekāda informācija par to saturu; tāpēc mudina Centra direktoru sniegt šo informāciju;

               13.

               ņem vērā, ka IRD veica arī 2009. gada finanšu pārvaldības revīziju, kuras vispārējais mērķis bija gūt pietiekamu pārliecību par to, ka iekšējās kontroles atbalsta procedūras attiecībā uz finanšu pārvaldību, iepirkumu plānošanu, budžeta izpildi, vadības ziņojumiem, uzraudzību un kontroli ir atbilstīgas; uzsver, ka IRD ieteikumi attiecas uz vajadzību atjaunināt un pastiprināt finanšu procedūras attiecībā uz saistībām un maksājumiem, lai precīzāk noteiktu un reģistrētu veiktās pārbaudes;

               14.

               attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāla rakstura konstatējumi, atsaucas uz 2011. gada 10. maija rezolūciju par aģentūru darbību, finanšu pārvaldību un kontroli (6).

      (1)  OV C 338, 14.12.2010., 124. lpp.

      (2)  OV L 248, 16.9.2002., 1. lpp.

      (3)  OV L 142, 30.4.2004., 1. lpp.

      (4)  OV L 357, 31.12.2002., 72. lpp.

      (5)  OV L 252, 25.9.2010., 141. lpp.

      (6)  Pieņemtie teksti, P7_TA(2011)0163 (skatīt šā Oficiālā Vēstneša 269. lappusi).


title: Padomes Lēmums 2014/537/KĀDP ( 2014. gada 3. jūlijs ) par to, lai Eiropas Savienības vārdā parakstītu un noslēgtu Nolīgumu starp Eiropas Savienību un Centrālāfrikas Republiku par Eiropas Savienības militārās operācijas ( EUFOR RCA ) spēku, īstenojot savas pilnvaras, aizturētu personu nodošanas kārtību Centrālāfrikas Republikai un par garantijām šīm personām

text:
               23.8.2014

               LV

               Eiropas Savienības Oficiālais Vēstnesis

               L 251/1

         PADOMES LĒMUMS 2014/537/KĀDP
   (2014. gada 3. jūlijs)
   par to, lai Eiropas Savienības vārdā parakstītu un noslēgtu Nolīgumu starp Eiropas Savienību un Centrālāfrikas Republiku par Eiropas Savienības militārās operācijas (EUFOR RCA) spēku, īstenojot savas pilnvaras, aizturētu personu nodošanas kārtību Centrālāfrikas Republikai un par garantijām šīm personām
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 10. februārī pieņēma Lēmumu 2014/73/KĀDP (1) par Savienības militāro operāciju Centrālāfrikas Republikā (EUFOR RCA).

               (2)

               Pēc tam, kad Padome 2014. gada 14. martā pieņēma lēmumu, ar kuru ļāva sākt sarunas, Augstā pārstāve saskaņā ar Līguma par Eiropas Savienību 37. pantu risināja sarunas par nolīgumu starp Eiropas Savienību un Centrālāfrikas Republiku par Eiropas Savienības militārās operācijas (EUFOR RCA) spēku, īstenojot savas pilnvaras, aizturētu personu nodošanas kārtību Centrālāfrikas Republikai un par garantijām šīm personām (“nolīgums”).

               (3)

               Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Dānija nepiedalās šā lēmuma īstenošanā un tādējādi nepiedalās šīs operācijas finansēšanā.

               (4)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Centrālāfrikas Republiku par Eiropas Savienības militārās operācijas (EUFOR RCA) spēku, īstenojot savas pilnvaras, aizturētu personu nodošanas kārtību Centrālāfrikas Republikai un par garantijām šīm personām.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas kļūtu saistošs Savienībai.
   3. pants
   Šis lēmums stājas spēkā tā pieņemšanas dienā.

      Briselē, 2014. gada 3. jūlijā

            Padomes vārdā –

            priekšsēdētājs

         S. GOZI

      (1)  Padomes Lēmums 2014/73/KĀDP (2014. gada 10. februāris) par Eiropas Savienības militāro operāciju Centrālāfrikas Republikā (EUFOR RCA) (OV L 40, 11.2.2014., 59. lpp.).


title: 2011/610/ES: Eiropas Parlamenta Lēmums ( 2011. gada 10. maijs ) par ARTEMIS kopuzņēmuma 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/242

         EIROPAS PARLAMENTA LĒMUMS
   (2011. gada 10. maijs)
   par ARTEMIS kopuzņēmuma 2009. finanšu gada budžeta izpildes apstiprināšanu
   (2011/610/ES)
   EIROPAS PARLAMENTS,
   ņemot vērā ARTEMIS kopuzņēmuma 2009. finanšu gada galīgos pārskatus,
   ņemot vērā Revīzijas palātas ziņojumu par Kopuzņēmuma Artemis gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),
   ņemot vērā Padomes 2011. gada 15. februāra ieteikumu (05894/2011 – C7-0051/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2007. gada 20. decembra Regulu (EK) Nr. 74/2008, ar ko izveido ARTEMIS kopuzņēmumu, lai īstenotu kopīgu tehnoloģiju ierosmi iegulto datorsistēmu jomā (3), un jo īpaši tās 11. panta 4. punktu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0126/2011),

               1.

               sniedz ARTEMIS kopuzņēmuma izpilddirektoram apstiprinājumu par Kopuzņēmuma 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt ARTEMIS kopuzņēmuma izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 342, 16.12.2010., 1. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 52. lpp.

      (4)  OV L 357, 31.12.2002., 72. lpp.
    ---documentbreak---

               27.9.2011

               LV

               Eiropas Savienības Oficiālais Vēstnesis

               L 250/243

         EIROPAS PARLAMENTA REZOLŪCIJA
   (2011. gada 10. maijs)
   ar konstatējumiem, kas ir neatņemama daļa no Lēmuma par ARTEMIS kopuzņēmuma 2009. finanšu gada budžeta izpildes apstiprināšanu
   EIROPAS PARLAMENTS,
   ņemot vērā ARTEMIS kopuzņēmuma 2009. finanšu gada galīgos pārskatus,
   ņemot vērā Revīzijas palātas ziņojumu par Kopuzņēmuma Artemis gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),
   ņemot vērā Padomes 2011. gada 15. februāra ieteikumu (05894/2011 – C7-0051/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2007. gada 20. decembra Regulu (EK) Nr. 74/2008, ar ko izveido ARTEMIS kopuzņēmumu, lai īstenotu kopīgu tehnoloģiju ierosmi iegulto datorsistēmu jomā (3), un jo īpaši tās 11. panta 4. punktu,
   ņemot vērā ar Kopuzņēmuma valdes 2008. gada 18. decembra lēmumu pieņemtos finanšu noteikumus, ko piemēro ARTEMIS kopuzņēmumam,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0126/2011),

               A.

               tā kā Revīzijas palāta norādīja, ka tā ir guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

               B.

               tā kā ARTEMIS kopuzņēmumu izveidoja 2007. gada decembrī ar mērķi sagatavot un īstenot pētniecības programmu, lai izstrādātu iegulto datorsistēmu pamattehnoloģijas dažādās lietojuma jomās ar nolūku stiprināt Eiropas konkurētspēju un ilgtspējīgu attīstību un rast jaunus tirgus un jaunus lietojuma veidus sabiedrībā;

               C.

               tā kā Kopuzņēmums tikai sāk savu darbību un līdz 2009. gada beigām vēl nebija pilnībā ieviesis iekšējās kontroles un finanšu informācijas sistēmu,

      Budžeta izpilde

               1.

               norāda, ka Kopuzņēmuma galīgais 2009. gada budžets ietvēra saistību apropriācijas EUR 46 000 000 apmērā un maksājumu apropriācijas EUR 8 000 000 apmērā; turklāt apliecina, ka saistību apropriāciju un maksājumu apropriāciju izlietojums bija attiecīgi 81 % un 20 %;

               2.

               atzīst, ka Kopuzņēmums vēl tikko sācis savu darbību, tālab ir saprotams tā samērā zemais maksājumu apropriāciju izlietojums;

      Dalības maksa

               3.

               aicina Kopuzņēmumu Komisijas vadībā saskaņot dalības maksas norādīšanu savos pārskatos;

               4.

               aicina Kopuzņēmumu turpināt dalības un līdzfinansējuma noteikumu izstrādi, jo īpaši attiecībā uz:

                           —

                           jaunu biedru pievienošanās kārtību,

                           —

                           biedru ieguldījumu natūrā,

                           —

                           noteikumiem, kas Kopuzņēmumam ir jāievēro, veicot dalības maksas revīziju,

                           —

                           nosacījumiem, saskaņā ar kuriem valde var apstiprināt līdzfinansējumu;

      Iekšējās kontroles sistēmas

               5.

               mudina Kopuzņēmumu pilnībā ieviest iekšējās kontroles un finanšu informācijas sistēmu; proti, aicina Kopuzņēmumu:

                           —

                           uzlabot IT procesu un darbību dokumentēšanu un ar IT saistīto riska faktoru noteikšanu,

                           —

                           sagatavot nepārtrauktas uzņēmējdarbības plānu,

                           —

                           izstrādāt datu aizsardzības politiku;

               6.

               aicina Kopuzņēmumu savā finanšu nolikumā iekļaut īpašu atsauci uz Komisijas Iekšējās revīzijas dienesta kā Kopuzņēmuma iekšējā revidenta pilnvarām, pamatojoties uz noteikumiem, kas izklāstīti Finanšu pamatregulā, kuru piemēro Kopienas struktūrām;

               7.

               jo īpaši uzskata, ka Komisijai kā iekšējam revidentam vajadzētu konsultēt Kopuzņēmumu par riska pārvaldīšanu, sniedzot neatkarīgus atzinumus par vadības un kontroles sistēmu kvalitāti un ieteikumus, kā uzlabot darbību izpildes nosacījumus un veicināt pareizu finanšu vadību; uzskata arī, ka ir ļoti svarīgi, lai Kopuzņēmums budžeta izpildes apstiprinātājiestādei iesniegtu izpilddirektora sagatavotu ziņojumu, kurā būtu apkopota informācija par iekšējā revidenta veikto iekšējo revīziju skaitu un veidu, sniegtajiem ieteikumiem un pasākumiem, kas veikti saistībā ar minētajiem ieteikumiem;

               8.

               uzskata – ņemot vērā Kopuzņēmuma sarežģīto budžetu un uzdevumus, tam vajadzētu apsvērt iespēju izveidot revīzijas komiteju, kas sniegtu tiešus ziņojumus valdei;

      Nav noslēgts nolīgums ar uzņēmējvalsti

               9.

               mudina Kopuzņēmumu nekavējoties noslēgt nolīgumu ar uzņēmējvalsti Beļģiju par biroja telpām, privilēģijām un imunitāti, kā arī par citu atbalstu, kas Beļģijai būtu jāsniedz Kopuzņēmumam saskaņā ar Regulas (EK) Nr. 74/2008 17. pantu.

      (1)  OV C 342, 16.12.2010., 1. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 52. lpp.

      (4)  OV L 357, 31.12.2002., 72. lpp.